b'\n_START_ARTICLE_\nSfax\n_START_PARAGRAPH_\nSfax (arabsko \xc5\x9eaf\xc4\x81qis) je pristani\xc5\xa1ko mesto ob vzhodni obali Tunizije ob Gabe\xc5\xa1kem zalivu._NEWLINE_Sfax je poleg Tunisa najpomembnej\xc5\xa1e tunizijsko pristani\xc5\xa1\xc4\x8de ter center za izvoz. Ima trgovski ter industrijski zna\xc4\x8daj: industrija, zaradi katere se je razvilo mesto, vklju\xc4\x8duje izkop fosfatov, pridelavo olivnega olja, spu\xc5\xbeev, pistacijevih ore\xc5\xa1kov, mandljev in volne. Mesto ima tudi svojo univerzo._NEWLINE_Ocenjeno \xc5\xa1tevilo prebivalstva leta 1998 je 248.800._NEWLINE_Mesto je razdeljeno na dva dela: stari del z obzidjem in moderni del. V drugi svetovni vojni je bil Sfax s svojo strate\xc5\xa1ko pristani\xc5\xa1ko lego pomembna baza za sile osi do osvoboditve leta 1943.'